Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 785

1. ÉVFOLYAM KOMPLEX PROJEKTEK Éves időkeret: 36 hét 1. A projekt célja, hogy segítse az óvoda és az iskola közötti átmenetet, az önmagunk és társaink jobb megismerése által segítse az újonnan szerveződő gyerekcsoport közösséggé válását. Célja továbbá a tanulási képességeket megalapozó részfunkciók játékos fejlesztése, az önmagunkkal, közvetlen környezetünkkel kapcsolatos ismeretek elsajátítása. A TÉMAKÖR CÍME ILYEN VAGYOK KAPCSOLÓDÁS A NEMZETI ALAPTANTERVHEZ Ember a természetben Ember a társadalomban Művészetek Ének-zene Dráma és tánc Vizuális kultúra Életvitel és gyakorlati ismeretek Magyar nyelv és irodalom Matematika Testnevelés és sport és sport Informatika A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) Személyes kompetenciák Önmegismerés Önkifejezés Testséma, testkép Kognitív kompetenciák Beszédértés, fonémahallás Téri tájékozódás Észlelés Emlékezet Szerialitás Tanulási képesség Gondolkodási képesség (összehasonlítás, analízis, szintézis) Kíváncsiság Mozgáskoordináció Finommotorika Ritmusérzék Kreativitás Szociális kompetenciák Kapcsolatkezelés Tolerancia Együttműködés Szabálykövetés Alkalmazkodás ISMERETEK, TARTALMAK, FELADATOK Tájékozódási alapismeretek Testséma, testkép kialakítása. Testrészek, ujjak nevei. Saját testhez, a külső környezet adott pontjához viszonyított téri tájékozódás, irányok 2008/177. szám (jobb-bal, alatta, fölötte, mellette stb.) meghatározása. Óvoda iskola összehasonlítása. Jelek és jelentésük a mindennapi életünkben. Személyes információk: név, születési dátum, lakcím, életkor. A hét napjainak, hónapok, évszakok nevei és egymás utáni sorrendjük. Az évszakok főbb jellemzői. Érzékszerveink, mit mivel érzékelünk: szaglás, ízlelés, látás, tapintás, hallás. Otthon, iskola, lakóhely. Család, családtagok, családi munkamegosztás. Családi ünnepeink. Az ünnepnap, hétköznap fogalma. Anyagok és megmunkálásuk A papírkészlet csoportosítása. szín, forma, nagyság szerint. A papír tépése, sodrása, gömbölyítése. A papírhajtogatás rajzi jeleivel való ismerkedés. Átló-, felező-, szöglethajtás. Papír nyírása egyenes és görbe vonal mentén. A fonal megfigyelése, tulajdonságai, fonalkészítés sodrással. Csokorkötés, csomókötés gyakorlása. Fonási technikák megismerése, gyakorlása. Ajándék csomagolás természetes anyagok felhasználásával.. Matematika Mérések, becslések Testnevelés és sport Egyszerűen koreografált gyermekjátékok, improvizációk. Higiéniai ismeretek. Tartás és egyensúly, talpboltozat erősítő gyakorlatok. Állóképesség növelése. Relaxációs gyakorlatok. Művészetek, önkifejezés Ének-zene Ismert gyermekdalok éneklése. Szép éneklés, helyes testtartás, légzés tanulása. Ütemes mozgások: egyenletes járás, taps, koppantás adott ütemre. Egyenletes lüktetés érzéskeltése mérőütéssel. Dalok, mondókák mérőütéssel, ritmustapsolással, ritmushangszerekkel. Hosszú és rövid hangok érzékeltetése mozgással, ritmushangszerekkel. Közös ritmusjáték Vizuális kultúra Formák, vonalak, színek használata, megnevezése. Főszínek, mellékszínek, színkeverés. Élmények személyes hangú kifejezése rajzokban, festményekben. Vizuális jelek és jelentésük. Nagy felületek kitöltése, lendületes ecsethasználat. Dráma és tánc Egyszerű mozgások és tartáshelyzetek utánzása. Térkitöltő és térkihasználó gyakorlatok alapfokú tánctechnikai elemek felhasználásával. Gyermekjátékok Képzeletbeli lények megjelenítése. A beszéd, ének és mozgás összekapcsolása. Kedvenc mesék megjelenítése bábbal és anélkül. A beszédkészség, a szóbeli szövegalkotás és a megértés fejlesztése Artikulációs gyakorlatok: rövid, hosszú magánhangzók megkülönböztetése, mássalhangzók hangoztatása hangutánzás alapján Iránygyakorlatok Hangok differenciálása szavakban Mondatalkotás képről. Íráselőkésztő gyakorlatok Mondókák, versek, mesék tanulása, dramatizálása. Informatika Irányok gyakorlása robotjátékokkal. Képek kiszínezése. Egérmozgatás gyakorlása. Mese, vers, dal illusztrációk készítése. Tájékozódás térben, síkban képernyőn. 2008/177. szám Jelek, piktogramok megismerése. Hangok, zörejek felismerése. Játékok számítógéppel. Képek, információk keresése tanítói segítséggel pl. saját lakhely AJÁNLOTT TEVÉKENYSÉGEK Tájékozódás a saját testen. Testrészek neveinek tanulása. Az önálló megnevezés, megmutatás játékos gyakorlása csukott szemmel. Páros gyakorlási lehetőség: tükörjáték. Ritmus és tapsgyakorlatok lábak dobbantásával, különböző testrészek megérintésével. Tornasor kialakítása, jobbra át, balra át gyakorlása. Apró puha dolgok felvétele a padlóról talppal. Betűelemek, betűk rajzolása lábujjal, lábujjak közé fogott eszközzel. Magasságmérés összehasonlítással, összeméréssel. Mozgáskoordinációt fejlesztő játékos tornagyakorlatok. Egyensúly és tartásgyakorlatok. Futás irányváltoztatással. A testrészek nevének gyakorlása kapcsolódó mondókákkal, gyermekversekkel. Mi lenne ha…….? játékok. Térkitöltő gyakorlatok, táncos improvizációk. Érzelmek kifejezése mozgással, zenei effektusok kifejezése tánccal, mozgással, mozdulatokkal. Saját testhez viszonyított irányok helyes megnevezése. Helyes irányok gyakorlása játékos feladatokkal. Saját test kontúrrajza társ segítségével, kivágása, kifestése. Irányok gyakorlása számítógépes játékokkal. Ilyen vagyok én, ezt csinálom én fényképgyűjtés, rajzolás, festés, albumkészítés. Illusztrálás, képkeretkészítés, feliratozás. Ujjak neveinek mondóka segítségével történő, ujjmozgásokkal kísért tanulása. Saját kéz körbe rajzolása és kiszínezése, ujjfestés, tenyérlenyomat készítése. Betűelemek vázolása ujjfestéssel. „tenyérjóslás”. Apró tárgyak (magok, gyöngyök, gombok stb.) válogatása ujjal. Ritmuskopogás ujjal. Papírtépésével mozaik kép (pl. arckép) készítése. Fonalak fonása pl. körmöcskézés. Gyöngyfűzés. Csokorkötés, cipők ki-, bekötése. Betűelemek kirakása, ragasztása fonalból. Ujjbábok készítése, játékok, versek, improvizációk a bábokkal. Színezések számítógépen egérmozgatással. Tapasztalatszerzés az iskoláról és környezetéről. Beszámolók az óvodai környezetről. A környezet és a szabályok, szokások összehasonlítása. Óvodai jelek rajzolása, környezetünkben található piktogramok gyűjtése, jelentésük szerinti csoportosítása pl. tiltó, közlekedési stb. Saját piktogramok tervezése (tanítói segítséggel számítógépen is), használata. Iskolakezdéssel kapcsolatos versek tanulása, vershez illusztráció készítése. Napok, hónapok, évszakok neveinek és sorrendjének játékos, verssel, mondókával, mesével, dalokkal történő tanulása. Illusztrációk készítése festéssel, rajzolással. Évszakok szimbolikus ábrázolása (pl. négy vándor, fa). Papírmozaik és fonalképek készítése. Mesedramatizálás. Az évszakokhoz kapcsolódó gyerek és népi játékok játszása. Képkeresés az interneten. Személyes adatok tanulása név, lakcím, születési dátum, életkor. Játékos névtanulás memóriafejlesztéssel. Nevek kezdő hangjainak megnevezése pl. „Kinek a neve kezdődik 'k' hanggal?” Hangok differenciálása nevekben. Rövidhosszú magánhangzók hangoztatása nevekben, nevek szótagolása. Születésnapi naptár készítése az osztályban. Az öt érzékszerv megismerése. Játékos kipróbálása mit mivel érzékelünk. Tájékozódás egy adott érzékszerv alapján pl. csak szaglás, ízlelés, hallás, tapintás. Habilitációs játékok. A dolgok érzékelhető tulajdonságainak megtapasztalása. Játék a színekkel: színkeverés, festés. Játék a hangokkal: A megfestett színek hangjainak megjelenítése ritmushangszerekkel. Ismert gyerekdalok megfestése színekkel. Zenei effektusokra, színekre, zörejekre, emberi hangokra, tárgyak hangjára való reagálás kifejező mozdulatokkal. Az iskola épületének és környékének bejárása. Tájékozódás az iskolában. Az iskola folyosójának, udvarának, a tanterem hosszának, szélességének mérése alkalmi mértékegységekkel (pl. lépéshossz) és méterszalaggal. Ismerkedés a lakóhely nevezetességeivel, jellegzetességeivel. séta az iskola környékén. Kép és adatkeresések az interneten tanítói segítséggel a lakóhelyjel kapcsolatban. Fotók, térképek, berendezési tárgyak segítségével az otthoni, iskolai és a lakóhelyi környezet jellemzése. A megismert három környezettípus tárgyainak csoportosítása több szempont alapján. Lakóhelyet, iskolát bemutató plakát, reklámfüzet készítése fotókból, saját rajzokból, újságkivágásokból, számozással, feliratozással. Bemutatás szóban. Család bemutatása családi fotók alapján. Családrajz készítése. Családi szokások, a családi munkamegosztás. A családban előforduló házi munkák összegyűjtése, tablókészítés. Házi munkák megjelenítése mimetikus játékkal. Az osztályban elvégzendő egyéni és közös feladatok összegyűjtése. Fontos családi ünnepek összegyűjtése, megbeszélés csoportban kik milyen szokás szerint ünnepelnek. Egyszerű ajándék ötletek (pl. tulipánhajtogatás), ajándékdoboz készítés, csomagoló papír készítése krumpli nyomdával. Köszöntő dalok tanulása, éneklése. A projekt teljes ideje alatt A fontosabb iskolai történések gyűjtése eseménynaptárba, jelölés piktogramokkal. Az osztály életével kapcsolatos jeles napok jelölése, kiemelése. Saját naplókészítés: egyéni eseménynapló készítése képekkel, rajzokkal. A projekt és a tanév során végig születés és névnapok megünneplése. A saját test ellazulásával kapcsolatos relaxációs és vizualizációs gyakorlatok. 2008/177. szám Értékelés: Tanítói: Folyamatos megfigyelés. A csoportok együttműködéseként létrejött produktumok, az együttműködés sikeressége alapján. A tanulók önmagukhoz viszonyított fejlődése. Egyéni alkotások és a megszerzett ismeretek Tanulói: Csoportok és egymás produktumának értékelése. A csoporttagok önértékelése. 2. A projekt célja, hogy a tanulók közvetlen tapasztalatszerzés útján elemi ismereteket szerezzenek az őket körülvevő élő és élettelen környezetről. Ismerkedjenek meg az erdő élővilágával önálló megfigyelés, versek, mesék, dalok dramatikus feldolgozásával. Szerezzenek új ismereteket alkotó módon az erdő, a föld két jellemző anyagáról, a fáról és az agyagról megmunkálásuk révén. A TÉMAKÖR CÍME A FÖLD KAPCSOLÓDÁS A NEMZETI ALAPTANTERVHEZ Ember a természetben Ember a társadalomban Művészetek Ének-zene Dráma-tánc Vizuális kultúra Életvitel és gyakorlati ismeretek Magyar nyelv és irodalom Matematika Testnevelés és sport A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) Személyes kompetenciák Önmegismerés Önkifejezés Önállóság Kognitív kompetenciák Nyelvi kifejezőkészség Észlelés Emlékezet Figyelem Utánzás Tanulási képesség Gondolkodási képesség (összehasonlítás, megkülönböztetés, csoportosítás) Kíváncsiság Mozgáskoordináció Finommotorika Ritmusérzék Zenei hallás Kreativitás Szociális kompetenciák Kapcsolatkezelés Tolerancia Együttműködés Szabálykövetés Alkalmazkodás ISMERETEK, TARTALMAK, FELADATOK Az élő és élettelen természet alapismeretei Az élő és élettelen jellemzői. Az erdő növényei, állatai. A virágos növény, a fa és a cserje részeinek megfigyelése, megismerése. 2008/177. szám Ember az erdőben. A ház körül élő állatok megismerése. A vadon és a ház körül élő állatok életmódja közötti különbségek. Állatok és kicsinyeik, a fejlődés, növekedés fogalma. A tárgy és az anyag. Használati tárgyaink anyaga. Régi és mai mesterségek. A nyersanyag és a termék A szilárd halmazállapot bemutatása, a szilárd anyagok tulajdonságai. Tájékozódás térben és időben Viszonyítások az erdőben: előtt, mögött, között, alatt. Mérések, becslések (kerület, távolság) Anyagok és megmunkálásuk A fa és a természet kincsei. Ismerkedés a fával. A fa érzékszervi vizsgálata. A fa alakítása: mérés, darabolás, tördelés, csiszolás, ragasztás, összeállítás (pl. madáretető, kerítés) Ismerkedés az agyag tulajdonságaival A képlékeny anyag formálása Az agyag gyúrása, lapítása, gömbölyítése, formázása (ház körüli állatok). Kézműves szakmák megismerése. Művészetek, önkifejezés Ének Ismert gyerekdalok éneklése. Adott motívum hangoztatása ritmusszótagokkal, tapssal, ritmushangszerekkel. Ritmusmotívumok kiemelése dalokból, mondókákból. Ritmusmotívum olvasása ritmusjelekről, kirakása pálcikákkal. Új motívum felismerése hangoztatása, kirakása, írása. Dalfelismerés motívum alapján. Magas és mély hangok a természetben és környezetünkben. Magas és mély hangok érzékeltetése, kifejezése mozgással. Vizuális Természeti látványok vizuális megjelenítése. Élőlények személyes hangú kifejezése rajzokban, festményekben. Természeti és mesterséges forma. Kompozíció, kollázs és nyomatkészítés. Vers-, meseillusztráció. Dráma és tánc Kreatív játékok tárgyakkal. Fantáziajátékok elképzelt tárgyakkal, bábokkal, elképzelt körülményekkel Légzés, ritmus, mozgás és beszédgyakorlatok. Improvizációk az elkészített játékokkal. Beszédkészség, szóbeli szövegek alkotása és megértése Artikulációs gyakorlatok: rövid, hosszú magánhangzók megkülönböztetése, mássalhangzók hangoztatása hangutánzás alapján Szavak szótagolása tapsolással. Képolvasás, szógyűjtés. Történetmondás képsor alapján. Íráselőkésztő gyakorlatok Mondókák, versek, mesék tanulása, dramatizálása. Matematika Állatokat és növényeket ábrázoló kártyák, játékok szétválogatása különböző szempontok szerint. Összehasonlítások (megkülönböztetés, azonosítás) hosszabb, rövidebb, több, kevesebb. Igaz, hamis állítások megfogalmazása (állatokról, növényekről, időjárás stb.) Változások jelölés megmutatással, nyíllal. Hosszúságmérések alkalmi egységekkel. Mérőszám és mértékegység kapcsolata. Párok kirakása, a párosság fogalmának előkészítése. Testnevelés és sport: szabadban végzett sporttevékenységek Helyváltoztatás állatmozgást utánozva (kutyafutás, pókjárás, sánta róka stb.). 2008/177. szám Gurulóátfordulás előre guggoló támaszból, terpeszállásból zsugor- és terpeszülésbe. Járások és futások kötetlenül, alakzatban és futójátékok. Szökdelések egy, váltott, páros lábon meghatározott távolságig. Egyszerű relaxációs és vizualizációs gyakorlatok Informatika Hangok, kedvenc dalok meghallgatása számítógépről, kazettáról, CD-ről. Képek, filmek, filmrészletek megtekintése interneten. Nyomtatott képek színezése. Képeskönyvkészítés. Képek alkotása különböző szempontok szerint. Illusztrációk és piktogramok készítése. Könyvtárlátogatás. AJÁNLOTT TEVÉKENYSÉGEK Tapasztalatszerzés erdei kirándulás alkalmával. Őszi falevelek, erdei termések, különleges formájú ágak, botok gyűjtése. Erdei neszek, zörejek (pl. zizegő avar, reccsenő ágak, forrás csobogása) megfigyelése. Az erdőben található természetes anyagok (pl. ágak, kövek stb.) felhasználásával, adott ritmusmotívumok hangoztatása. erdei termésekből zenei ritmusok kirakása. Falevelekből, termésekből párosítások, ritmusos sorok képzése. Őszi falevelek felhasználásával kollázsok és levéllenyomatok, az összegyűjtött erdei termésekből bábok és terményképek készítése. Az őszi erdő színeinek megfigyelése és lefestése. Az erdővel kapcsolatos versek tanulása. Mérések és becslések végzése az erdőben: (pl. két fa távolsága) lépéshosszal, alkalmi mértékegységekkel. Fák kerületének mérése körbekerítéssel, kinyújtott karokkal stb. Játékos testnevelési gyakorlatok a szabadban. pl. járás, futás, szökdelések, ugrások, hely és helyzetváltoztatások. Játékos akadályversenyek, fáramászási próbálkozások stb. Egyszerű tájékozódási feladatok az erdőben. Mi van a fa előtt, mögött, két fa között stb. Íráselemek bekarcolása erdei és nedves talajba. Útvonal kijelölések az erdőben jól látható nyilakkal, jelekkel. Fényképek készítése az erdőben. A fa mint anyag vizsgálata, előfordulása a természetben, és feldolgozott formában (hurkapálca, léc, polclap) hasonlóságok és különbözőségek összegyűjtése. Fával dolgozó mesterek, mesterségek gyűjtése, ismerkedés a legfontosabb famegmunkáló eszközökkel. Madáretető készítés. Fából készült használati eszközökkel kapcsolatos kutatások. Fából vaskarika, fantáziajátékok. Virágos növények, fák, bokrok cserjék felépítésének megfigyelése, lerajzolása. Különböző fajtájú fákról kéregnyomatok készítése. Fatörzsek vastagságának összehasonlítása, mérési eljárások kitalálása (átkarolással, zsineggel). Erdei állatok nyomainak felkutatása, lehetőség szerint állatok közvetlen megfigyelése (pl. vadasparkokban), jellemzőik összegyűjtése. A megismert állatok fényképeken, rajzokon történő azonosítása, csoportosítása, rendszerezése adott szempontok szerint. Állathangok, meghallgatása, mozgások utánzása, kitalálása. Szógyűjtések a témával kapcsolatban, szavak szótagokból történő kitalálása. Rövid ismereterjesztő szövegek feldolgozása, illusztrációkészítéssel. Drámajátékok: Te milyen növény, állat lennél ha... Az ember és az erdő kapcsolata. Beszélgetés arról, hogy miért fontos érték az erdő az ember számára, hogyan óvhatjuk meg, hogyan vigyázhatunk rá. Felhívások, turistatáblák készítése az erdő védelmére. A ház körül élő állatok és kicsinyeik megfigyelése, megismerése. Az egyes állatok közötti hasonlóságok különbségek összegyűjtése, megnevezése. „Mondj igazat, hamisat” róla játékok. Az egyes állatok jellemző mozgásának és hangjának utánzása. Az egyes állatok legfontosabb táplálékának megnevezése. Állatokkal kapcsolatos gyerekdalok, körjátékok tanulása, játszása. Állatmesék olvasása, dramatizálása. A házi állatok és kicsinyeik megmintázása agyagból. Ismerkedés az agyag tulajdonságaival. „Írásos” agyagtáblák készítése. Az agyaggal kapcsolatos régi mesterség a fazekasság megismerése. Az agyag állatok és más természetes anyagok felhasználásával állatfarm tervezése, létrehozása. Az állattartással, gondozással kapcsolatos régi mesterségek és jellemző eszközeik összegyűjtése. A háztartásban és az iskolai környezetben előforduló agyagból készült edényekkel kapcsolatos kutatómunka. Az projekt során összegyűjtött, elkészített tárgyak tulajdonságainak megfigyelése. A szilárd halmazállapot bemutatása. Tárgyak alakjának, színének, felületének megfigyelése. Tapintás útján érzékelhető tulajdonságainak (puha-kemény, hideg-meleg stb.) vizsgálata. Tárgyak csoportosítása tömegük alapján (nehéz-könnyű). Méret és a tömeg kapcsolatának megfigyelése (pl. a labda nagy és mégis könnyebb mint a vasgolyó stb.). 2008/177. szám A természet ajándékai az emberek számára. A tárgyak anyagainak vizsgálata, annak megbeszélése mi miből készül. Tárgyak csoportosítása, rendszerezése anyagaik szerint. Megbeszélése, tudatosítása, hogy néhány alapvető nyersanyagból (pl. tej, búza, bőr) mi készül. Aludttej és belőle túró készítése, tojásfőzés, rántotta készítés, szalonnasütés. Szülői segítséggel cipósütés. A projekt teljes időtartama alatt Saját, állatokról szóló képeskönyv folyamatos készítése, képek beragasztásával, feliratozással, számozással. Az évszakok és a növények és állatok viselkedésének változásait bemutató évszaknaptár készítése, piktogramok tervezésével és alkalmazásával. Képek nézegetése és gyűjtése internetről. Nyomtatott képek kiszínezése. Színezések a képernyőn. Dalok, versek, hangok (pl. madár) meghallgatása számítógépről, kazettáról, CD-ről. Faültetés az iskola udvarán vagy kertjében. A fa folyamatos gondozása, óvása. Az osztály saját állatainak (pl. teknősök, hörcsögök) gondozása, napi viselkedésük megfigyelése. A megfigyelések rögzítése. Vagy állatok „örökbefogadása”. Könyvtárlátogatások, könyvkölcsönzések a témákkal kapcsolatban. A projekt során készített tárgyakból, műalkotásokból kiállítás rendezése. Értékelés: Tanítói: Folyamatos megfigyelés. A csoportok együttműködéseként létrejött produktumok, az együttműködés sikeressége alapján. Egyéni alkotások és a megszerzett ismeretek. A tanulók önmagukhoz viszonyított fejlődése. Tanulói: Csoportok és egymás produktumának értékelése, a megszerezhető tudás. A csoporttagok önértékelése. 3. A projekt célja, hogy a gyerekek megélhessék egyszerű kísérletek során, mi jellemzi a légnemű halmazállapotú anyagokat. A levegő, a szél, mint időjárásunkat alakító tényező bemutatása. A levegőhöz kapcsolódó élőlények, a madarak közelebbi megismerése. A távolságok, a magasság érzékeltetése egyszerűen kivitelezhető, kreativitást igénylő feladatokkal. Valamint a levegő, mint emberi létszükséglet bemutatása, és a veszélyeztető tényezőkre való figyelemfelhívás hangsúlyozása. A TÉMAKÖR CÍME A LEVEGŐ KAPCSOLÓDÁS A NEMZETI ALAPTANTERVHEZ Ember a természetben Ember a társadalomban Művészetek Ének-zene Dráma-tánc Vizuális kultúra Életvitel és gyakorlati ismeretek Magyar nyelv és irodalom Matematika testnevelés és sport A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) Személyes kompetenciák Önmegismerés Önkifejezés Önbizalom Kognitív kompetenciák Téri tájékozódás Figyelem Emlékezet Tanulási képesség Gondolkodási képesség (összehasonlítás, analízis, szintézis) Fantázia Mozgáskoordináció Ritmusérzék 2008/177. szám Kreativitás Szociális kompetenciák Empátia Tolerancia Együttműködés Szabálykövetés Alkalmazkodás ISMERETEK, TARTALMAK, FELADATOK Az élő és élettelen természet alapismeretei Ismerkedés a levegő tulajdonságaival A halmazállapotok bemutatása: a légnemű halmazállapot. A légnemű anyagok és tulajdonságaik. Az időjárás elemeinek megfigyelése: a szél. A madarak felépítése, élőhelye, táplálkozása. Az ember és a levegő: légzés, repülés. Madártávlat: felülnézeti rajzok, egyszerű térképek készítése valós helyszínekről, kitalált képzeletbeli tájakról. Közlekedési ismeretek: Közlekedés, járművek: a gyalogos közlekedés szabályai, veszélyhelyzetei. Járművek megnevezése, csoportosítása különböző szempontok szerint. Környezetvédelem: óvjuk a levegő tisztaságát! Anyagok és megmunkálásuk A közlekedéssel kapcsolatos tapasztalatok rendszerezése Egyéni elképzelés alapján egyszerű modellek építése. Építés térben fantázia alapján. Körvonalrajz, alaprajz készítése. Papír átalakítása, hajtogatása. Művészetek, önkifejezés Vizuális kultúra Térrendezés Ábrázolás elképzelés alapján. Szubjektív formakincs. Színkeverési kísérletek. Rajzfelület betöltése. Tematikus képalakítás Ének Motívumok keresése ismert dalokban, kirakásuk többféle helyzetben. Hangsúlyos és hangsúlytalan hangok keresése, érzékeltetése ismert dalokban. Dalok éneklése tapssal. Ritmusváltozatok megfigyelése 2-es ütemben. Ütemek, ütemvonalak önálló írása. Kétszólamú ritmusgyakorlat. Versritmizálás, dallamrögtönzés. Zenehallgatás Dráma és tánc Kreatív játékok tárgyakkal. Fantáziajátékok elképzelt tárgyakkal, elképzelt körülményekkel és szereplőkkel. Légzés, ritmus, mozgás és beszédgyakorlatok. Népi, gyerekjátékok és megjelenítésük vagy elkészítésük. Improvizációk az elkészített játékokkal. A beszédkészség, a szóbeli szövegalkotás és a megértés fejlesztése Helyesejtési gyakorlatok, helyes levegővétel gyakorlása. Mondatalkotás szavakkal. Egyszerű rövid szövegek olvasása. Rövid szavak, szókapcsolatok írása. Mondókák, versek, mesék tanulása, dramatizálása. Nem nyelvi kommunikációs elemek. 2008/177. szám Matematika Síkidomok kirakása, válogatása különféle szempontok szerint. Területmérés alkalmi egységekkel. Építés színes rudakkal modell, ábra alapján, alaprajzon. Testnevelés Labdás ügyességfejlesztés: álló labda megfogása, felemelése, visszahelyezése; labdagörgetés egy-, két kézzel helyben a lábak körül és továbbhaladással; Gurítás társhoz oda-vissza terpeszülésben; feldobott labda elfogása; eldobott labda elfogása. Labdavezetés kézzel helyben. Játékok labdával. Informatika Szavak kirakása betűkből. Formák egymáshoz rendelése. Szó és szövegértés fejlesztése. Mondatok és képek sorba rendezése. Hangok felismerése számítógéppel. Jelek, különböző jelkészletek megismerése Jelek, piktogramok alkotása Rész és egész viszony Könyvtárlátogatás Kapcsolódó képek, információk keresése az interneten tanítói segítséggel Kapcsolódó filmek, videók megtekintése. Képeskönyvkészítés. AJÁNLOTT TEVÉKENYSÉGEK Ismerkedés a levegő tulajdonságaival. Fecskendőben megpróbálhatjuk összenyomni. Megmérhetjük a súlyát felfújt lufi segítségével. A légnemű halmazállapot bemutatása. A légnemű anyagok tulajdonságai. Ismert légnemű anyagok megnevezése, tárgyak, képek, szókártyák csoportosítás. Ügyességi játékok lufival. Papírsárkány készítése, ismerkedés a síkidomok (négyzet, háromszög) fogalmával. Válogatások, csoportosítások, egymáshoz rendelések. Papírsárkány eregetés. A labda és a levegő kapcsolata. Ügyességi játékok labdával. Az időjárás eleme a szél. Ismert széltípusok neve, előfordulási helye. Széllel kapcsolatos versek, dalok tanulása, illusztráció készítése. Dalok tanulása ritmus és dallammotívumok bejelölésével, kirakásával. Zenehallgatás: zeneszerzés, a szél hangjának megjelenítése alkalmi vagy valódi hangszerekkel. Drámajáték, fantáziajátékok a széllel kapcsolatban. járás egyre erősödő széllel szemben. Szélforgó készítése papírból. Kapcsolódó gyermekmesék és rövid ismeretterjesztő szövegek, filmrészletek, videók feldolgozása. Távoli tájak széllel kapcsolatos történései. A szél mint jó barát, a szél mint ellenség. A szél szárító hatásának megfigyelése. Hajszárítás, vizes foltok felszárítása levegővel. Gépek amelyek a levegő felmelegítésével, vagy hűtésével kapcsolatba hozhatók. A madarak élete. Csoportos kutatómunkával gyűjtsék össze a gyerekek az általuk választott élőhelyen (erdő, rét, mező, Dél-Amerika stb.) milyen madarak élnek. Kutatásukról készítsenek képeskönyvet. A képeskönyv tartalmazhat rajzokat, képeket, egy-két szavas jellemzéseket, rejtvényeket, feladványokat. Madarak hajtogatása papírból. Tojásfestés. Madárhangok felismerése hangszalagról. Madárhang improvizáció ritmushangszerekkel. Kétszólamú ritmusgyakorlatok. Az ember és a levegő. Fontos életjelenségünk a légzés. Megnézhetjük egy levegővétellel ki, mekkorára tud felfújni egy lufit. Készíthetünk papírkígyót, amit gyertya fölé helyezve, megfigyelhetjük, hogy a meleg levegő felfelé áramlik. Megnézhetjük ki, milyen távolságról tud elfújni egy gyertyát. Kipróbálhatja mindenki, hogy egy levegővétellel milyen hosszú részt tud elmondani egy közösen kiválasztott mindenki által ismert versből. Szappanbuborék fújás. testnevelés i játékok labdával: labdavezetés, gurítás stb. A repülés. Papírrepülő hajtogatása papírból. Léghajó készítése, papírmasé-technikával, „ballon” megfestése. Drámajáték: milyen módon emelkednél fel a levegőbe, kit vinnél magaddal. Kiabálás, hangtovábbítás szélben, metakommunikációs elemek használata. 2008/177. szám Madártávlat. Tárgyak alaprajzainak elkészítése körberajzolással, tárgyak alaprajzok párosítása. Tanterem, udvar, saját szoba alaprajzának elkészítése. Drámajáték milyen tájak felett repültök. Elképzelt táj megfestése. Saját képről történetalkotás. Képzeletbeli térképek készítése. Alaprajzok lefedése kisebb alkalmi egységekkel. Ismerkedés a közlekedéssel az iskola környékén. Néhány közúti tábla, a közlekedési lámpák színeinek jelentése. A gyalogos közlekedés szabályai. Járművek jelzései. Közlekedési terepasztal készítése dobozok felhasználásával, rajzolt vagy nyomtatott piktogramokkal. Környezetvédelem: hogyan óvhatjuk meg a levegő tisztaságát. A levegőszennyezés okainak, és káros hatásainak összegyűjtése. Transzparensek készítése. A projekt során készített munkákból kiállítás rendezés. A projekt teljes ideje alatt A szeles és a szélcsendes napok jelölése szélnaptáron, a szélerősség érzékeltetése piktogramokkal. A növények viselkedésének megfigyelése. A kapcsolódó filmek, videók megtekintése beszélgetés azokról. Képgyűjtések internetről, nyomtatott képek színezése, gyűjtés. Könyvtárlátogatások, kapcsolódó könyvek nézegetése és kölcsönzése. A levegő érintésével, melegedésével kapcsolatos relaxációs és vizualizációs pihenő gyakorlatok. Értékelés: Tanítói: Folyamatos megfigyelés. A csoportok együttműködéseként létrejött produktumok, az együttműködés sikeressége alapján. A tanulók önmagukhoz viszonyított fejlődése. Egyéni alkotások és a megszerzett ismeretek Tanulói: Csoportok és egymás produktumának értékelése, A csoporttagok önértékelése. 4. Projekt célja, hogy az életkori sajátosságokhoz igazítottan megismertesse a gyerekekkel a vizet, mint az időjárás egyik elemét, az életünknek szerves részét, az életfeltételek egyikét. Kísérletek segítségével bemutassa a víz, a folyékony anyagok tulajdonságait. Érzékeltesse a vizek fontosságát minden napi életünkben és játékos, kreatív feladatokba ágyazottan megismertesse a gyerekekkel a vizes élőhelyekhez kapcsolódó élőlényeket, fogalmakat. A TÉMAKÖR CÍME A VÍZ KAPCSOLÓDÁS A NEMZETI ALAPTANTERVHEZ Ember a természetben Ember a társadalomban Művészetek Ének-zene Dráma-tánc Vizuális kultúra Életvitel és gyakorlati ismeretek Magyar nyelv és irodalom Matematika Testnevelés és sport A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) Személyes kompetenciák Önbemutatás Önszabályozás Önállóság Kognitív kompetenciák Időbeli tájékozódás Észlelés Emlékezet Szerialitás Ábraolvasás Tanulási képesség Gondolkodási képesség (összehasonlítás, analízis, szintézis) Nyitottság Mozgáskoordináció Finommotorika Ritmusérzék 2008/177. szám Kreativitás Szociális kompetenciák Empátia Tolerancia Együttműködés Alkalmazkodás ISMERETEK, TARTALMAK, FELADATOK Az élő és élettelen természet alapismeretei Az időjárás elemeinek megfigyelése: felhőzet, csapadék. A víz megjelenési formái a természetben. A víz tulajdonságainak megismerése. A vízzel kapcsolatos egyszerű kísérletek bemutatása: oldódás, párolgás. A halmazállapotok bemutatása: a folyékony halmazállapot. Halmazállapot-változások felismerése: jég, víz, gőz. Vizek, vízpartok élővilága. A vizek tisztaságának óvása. Ember és víz: a víz mint életfeltétel, energia- és táplálékforrás, közlekedés a vízen. Testünk, életműködésünk Az egészség és a betegség. A helyes tisztálkodási szokások. Az évszaknak és az időjárásnak megfelelő öltözködés. A leggyakoribb balesetek megelőzésének módja. Segítségkérés balesetkor (mentők, tűzoltók, rendőrség). Anyagok és megmunkálásuk A papír tapasztalati megismerése, átalakítása egyszerű mintakövetéssel. Ismerkedés az évszaknak megfelelő öltözködéssel, hétköznapi ruhadarabok tervezése, elkészítése textilből. Egyszerű öltési technikák megismerése. Gyermekjátékok készítése gomb, kavics felhasználásával. Művészet, önkifejezés Vizuális kultúra A színkör hideg színei. Hideg színek keverése. Adott formához a megfelelő alakú folt megtalálása és alkalmazása Szubjektív formakincs érvényesítése. Színek hangulati hatása. Vers- és mese illusztráció. Ének-zene Szünetes dalok éneklése mérőtapssal, járással. Szünet felismerése ismert dalokban, jele, írása, érzékeltetése ritmustapsolás közben.. Ritmusmotívumok rögtönzése a szünet alkalmazásával, tapsolása, hangoztatása ritmushangszerekkel. Ritmusmotívumok leírása diktálás alapján. Ismert dalrészletek éneklése dallamjárást követő mozgással. Szó-lá-szó dallamfordulatok felismerése, éneklése kézjelről. Zenehallgatás Dráma és tánc Térkitöltő és térkihasználó gyakorlatok. Gyermek és népi játékok, ritmusos mozgással. Fantáziajátékok képzeletbeli lények megjelenítésével. Tárgyak nem rendeltetésszerű használata Közös dramatizálás tanult bábos, mozgásos módokon. Légzés, beszéd, mozgás összekapcsolása. Beszédkészség, szóbeli szövegek alkotása és megértése Helyesejtési gyakorlatok, hangerő szabályozás Mondatalkotás szavakkal. Szavak, szószerkezetek, egyszerű mondatok olvasása. Rövid szavak írása. Mondókák, versek, mesék tanulása, dramatizálása. Filmek megtekintése, beszélgetés a filmekről. Matematika Összemérés más szempontok szerint: űrtartalommérés alkalmi egységekkel. Változások jelölése megmutatással, nyíllal. Képolvasás: képek időrendjének cseréjével. Számjegyírás. Összeadás halmazok egyesítésével. Pótlás. 2008/177. szám Testnevelés és sport Sorakozás és vonulás derékig érő vízben. Szabadgyakorlatok a vízben. Siklási kísérletek. Sikláshoz kapcsolt lábtempó a választott úszásnemben. Siklás és kartempó. Kar- és lábmunka összehangolása. Játékok Informatika Tájékozódás térben, síkban, képernyőn Saját készítésű képeskönyvek „szerkesztése” Hangok felismerése, emberek, állatok, járművek, tárgyak, gépek, hangszerek) számítógéppel Képek nézegetése számítógépen vagy kivetített formában Anyagok tulajdonságai és csoportosításuk. Nyomtatott képek színezése. Képek színezése egérmozgatással. Könyvtárlátogatás AJÁNLOTT TEVÉKENYSÉGEK Kiscsoportos összegyűjtése annak, hogy a természetben hol van jelen a víz. Az összegyűjtött ismeretek rendszerezése, csoportosítása. A tenger megjelenítése dramatikus eszközökkel, a tenger hangjainak hangoztatása ritmushangszerekkel. Tenger közös megfestése óriás hullámpapírra. Zenehallgatás. Az időjárás elemei a csapadék és a felhőzet. Időjárási adatok (csapadék, felhőzet) feljegyzése a projekt ideje alatt. Csapadék fajták összegyűjtése. Csapadékkal kapcsolatos versek, dalok tanulása ritmizálása. A szünet felismerése dalokban, jelének írása, érzékeltetése tapssal. Dalok, versek illusztrálása. A felhő formáinak megfigyelése a szabadban. Weöres Sándor: Déli felhők című versének megtanulása. Illusztráció készítése. Saját „felhővilág” megfestése. Festményekről történetalkotás. Kísérleti tapasztalati úton a víz tulajdonságainak összegyűjtése. Különböző mérőedényekkel űrtartalommérés. A mérések eredményének megjelenítése számjegyekkel, számfeladatokkal. Halmazok egyesítése, összeadás halmazok egyesítésével. Egyszerű kísérletek végzése: kockacukor feloldása hideg, illetve meleg vízben, teafilterrel „vízfestés”. Egy edénybe tett víz párolgásának megfigyelése. A folyékony halmazállapot vizsgálata. Különböző folyadékok (tej, olaj, gyümölcslé stb.) vizsgálata adott szempontok szerint. A szilárd és a folyékony halmazállapot összehasonlítása. A víz halmazállapot-változásainak vizsgálata. Tapasztalatok gyűjtése megfigyelések alapján, hogyan lesz a jégből víz, a vízből gőz. A tapasztalatokat rajzos vázlatban történő rögzítése. A változások jelölése nyilakkal. Igaz hamis állítások megfogalmazása. Lehetőség szerint a természetben is figyeljük meg az olvadás jelenségét. Drámajáték során jelenítsük meg a hóember elolvadását. Versek, mesék megismerése, illusztrálása. Vízzel/gőzzel/hűtéssel működő gépek, háztartási eszközök működése, megfigyelése. Csoportos kutatómunkával gyűjtsék össze a gyerekek az általuk választott vízi (tó, folyó, tenger) élővilág jellemző élőlényeit. Kutatásukról készítsenek tablót. Közös dobozakvárium-készítés. Halak hajtogatása papírból. Kavicsfestés, akvárium kirakása megfestett kavicsokkal. Gyerekdalok tanulása. Ritmusmotívumok leírása diktálás alapján. Ismert dalrészletek éneklése dallamjárást követő mozgással. Szó-lá-szó dallamfordulatok felismerése, éneklése. Az ember és a víz kapcsolatának összegyűjtése, mire használja az ember a vizet. Plakát készítése a vízszennyezés ellen és a víztakarékosságért. Vízközeli szórakozások, reklámok készítése szóban, rajzban, egyszerű feliratokkal. Kapcsolódó mesék, versek, dalok megjelenítése mozgással, ritmusosan, dramatikusan, illusztrációk készítése. Balesetvédelmi tudnivalók gyakorlása. Helyes tisztálkodási szokások megbeszélése. Tisztálkodáshoz szükséges tárgyak gyűjtése, csoportosítása. Helyes használatuk bemutatása. Évszaknak (esős és szárazabb évszakok) megfelelő öltözködés, ruhadarabok kiválogatása. Divatbemutató rendezése. Ruhadarabok tervezése papíron. Ruhák készítése. Gombvarrás. Képeskönyvek összeállítása gyűjtött képekből, saját készítésű rajzokból. Az internetről nyomtatott és kiszínezett képekből, ragasztással, vágással, „szerkesztéssel”. A képek megjelölése számokkal, feliratokkal. 2008/177. szám Az osztály közös „vizes” albumának elkészítése képekből, a tanult dalok és a feldolgozott szövegekből. A témához kapcsolható képek színezése a számítógép képernyőjén egérmozgatással. A témához kapcsolódó „anyagok” pl. sás, nád, strandfelszerelések, tisztálkodó eszközök stb. csoportosítása választott, vagy adott szempont szerint. Jelölés nyíllal. Képkeresés tanítói segítséggel az interneten. Könyvtárlátogatáskor a kapcsolódó könyvek nézegetése, beszélgetések a könyvekről, néhány könyv kölcsönzése. Vízi balett tervezése zenére, improvizálás, vízi tündérek megjelenítése, kívánságok megfogalmazása és azok teljesítése. Tárgyak megszemélyesítése, más vonatkozású felhasználása. A témakörhöz kapcsolható filmek, videók megtekintése, beszélgetés a filmekről A projekt teljes ideje alatt Úszás. Barátkozás a vízzel, vízbiztonság szerzése. Úszástechnikai alapelemek elsajátítása. Az ivási szokások megfigyelése, feljegyzése vizuális jelképekkel vagy azokhoz rendelten. Hogyan isznak az állatok? Folyamatos képgyűjtés és albumkészítés. Szobanövények ápolása, szobanövények és a víz kapcsolatának feljegyzése, öntözési gyakoriság megfigyelése, az öntözés elmaradásának következményei, megfigyelési napló készítése. Növények ápolásával kapcsolatos ismeretek keresgélése az interneten felnőtt segítséggel. A növénygondozási piktogramok megfigyelése, másolása, alkalmazása. Növénymagok vetése, palántázás. A víz és a növények fejlődésének összefüggéseit megjelenítő ápolási napló rajzzal, számozással, feliratozással. Értékelés: Tanítói: Folyamatos megfigyelés. A csoportok együttműködéseként létrejött produktumok, az együttműködés sikeressége alapján. A tanulók önmagukhoz viszonyított fejlődése. Egyéni alkotások és a megszerzett ismeretek Tanulói: Csoportok és egymás produktumának értékelése, A csoporttagok önértékelése. 5. A projekt célja, hogy tevékenységei által a tanulók megéljék, hogy életünk bizonyos ritmusok, ciklusok szerint folyamatosan változik. Legyenek alapvető ismereteik a nap, tűz, és a fény szerepéről az ember életében. A TÉMAKÖR CÍME A TŰZ KAPCSOLÓDÁS A NEMZETI ALAPTANTERVHEZ Ember a természetben Ember a társadalomban Művészetek Ének-zene Dráma-tánc Vizuális kultúra Életvitel és gyakorlati ismeretek Magyar nyelv és irodalom Matematika Testnevelés és sport és sport Informatika A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) Személyes kompetenciák Önkifejezés Önellátás Önkontroll Kognitív kompetenciák Beszédértés, fonémahallás Téri tájékozódás Észlelés Emlékezet Tanulási képesség 2008/177. szám Gondolkodási képesség (összehasonlítás, analízis, szintézis) Kíváncsiság Mozgáskoordináció Finommotorika Ritmusérzék Zenei hallás Kreativitás Szociális kompetenciák Kapcsolatkezelés Tolerancia Együttműködés Segítőkészség Empátia ISMERETEK, TARTALMAK, FELADATOK Az élettelen természet alapismeretei Nap, bolygók, csillagok: a Nap mint fény- és hőforrás, a Nap és Földünk helye a Naprendszerben (az életkori sajátosságoknak megfelelően). Az időjárás elemeinek megfigyelése: napsugárzás, hőmérséklet. A nap időtartama, a napszakok váltakozása, jellemzői. Napirend, időbeosztás. Ember és a tűz: a tűz szerepe az ember életében, a tűzgyújtás szabályai, egyszerű kísérletek gyertyával, közvetlen tapasztalatgyűjtés az égés feltételeiről. Fény-árnyék: egyszerű kísérletek a fénnyel. Nap érlelte zöldségek, gyümölcsök: a zöldség-gyümölcs fogalmának elkülönítése, zöldségek, gyümölcsök nevének, részeinek megismerése. Egészséges táplálkozás és a kulturált étkezési szokások kialakítása. Háztartási, életviteli ismeretek Rajzos napirend készítése. Napszakokhoz kötődő munkák, tevékenységek otthon. Munkamegosztás a családban. Házimunkák csoportosítása, végzése. Egészséges és kulturált étkezés, helyes evőeszköz használat megbeszélése. Egészséges életmód, mindennapi mozgás szerepe/helye a napirendben. Anyagok és megmunkálásuk Szalvétahajtogatási technikák tanulása. Ismerkedés textilfestési eljárásokkal. Képlékeny anyag formázása: gyertyakészítés lapviaszból. Művészetek, önkifejezés Vizuális kultúra Fekete-fehér vizuális ritmusok. A színkör meleg színei. Meleg színek keverése. Színek felismerése, megnevezése. Kísérlet színek keverésére különböző eszközökkel. Szivárványszínek. Tematikus képalakítás: gyümölcskompozíció. Díszítő motívumok tervezése. Ének-zene Ritmusmotívum felismerése, hangoztatása, írása. Magas és mély hangok megkülönböztetése ismert dalokban. Szó-mi éneklése kézjellel, kirakása korongokkal, felismerése dalokban. Szó-mi kirakása vonalon és vonalközben. Rögtönzés szó-mi hangokkal. Motívumok olvasása. Dalok éneklése mérőtapssal. Zenehallgatás. Dráma és tánc Összetett, több érzékletre épülő gyakorlatok. 2008/177. szám Gyermekjátékok dallal, mondókával. Fantázia és kreatív játékok tárgyakkal, elképzelt történetekkel, megjelenítés mozgással, beszéddel. Csoportos improvizációs játékok. Beszédkészség, szóbeli szövegek alkotása és megértése Mondatalkotás képekről. Szókincsbővítés: ellentétes értelmű szavak gyűjtése. Szómagyarázat. Szó-kép egyeztetés. Mondókák, versek, mesék tanulása, rövid ismeretterjesztő szövegek olvasása, meghallgatása, dramatizálása. Matematika Több, kevesebb előállítása párosítással. Ugyanannyi előállítása sokféleképpen. Periodikus sorozatok előállítása tevékenységgel, hanggal, mozgással, rajzzal. Képolvasás: képek időrendjének cseréjével. Kombinatorikai játékok. Tükrözések mozgással. Tükörkép előállítása, megfigyelése tükörrel. kép és a tükörképe együtt. Mozgásos páros gyakorlatok Járások és futások kötetlenül, alakzatban és futójátékok. Szökdelések egy, váltott, páros lábon meghatározott távolságig Húzások, tolások párokban. (Húzd-told el a párod!) Leülések, felállások párokban kézfogással és hátukat összetámasztva Relaxációs gyakorlatok. Informatika Szavak kirakása betűkből. Saját mese/ képes könyv készítése. Megfigyelések rögzítése. Jelek, jelkészletek megismerése. Rész és egész viszony felismerésének gyakorlása. Képek színezése egérmozgatással. Kinyomtatott képek színezése. Képkeresés tanítói segítséggel az interneten. Könyvtárlátogatás. AJÁNLOTT TEVÉKENYSÉGEK Nappal kapcsolatos versek, gyerekdalok tanulása. Beszélgetés arról, hogy a nap is egy csillag, és arról, hogy milyen hatása van a földi életre. Csoportos kutatómunka a naprendszer bolygóiról, a kutatásról rajzos vázlatkészítés. A naprendszer bolygómozgásának dramatizálása. A nap színeinek megfestése. Textilfestés, batikolás a melegszínkör színeivel. Játékos futásos és szökdelő feladatok pl. színcápa, tűz-víz-repülő. az udvaron, tornateremben. Kapcsolódó gyermekdalok, versek, mondókák ritmusosan, szolmizálással. A napsugárzás és a hőmérséklet mint az időjárást befolyásoló tényezők vizsgálata. Hőmérsékletmérés a szabadban, és tanteremben. Időjárási adatok (napsugárzás, hőmérséklet) feljegyzése a projekt ideje alatt. Melegben, hidegben végezhető cselekvések mimetikus megjelenítése, kitalálása. Hideg-meleg játék (egy elrejtett tárgyat a hideg-meleg szóbeli instrukció alapján kell megkeresni.) Játékhőmérő készítése kartonból. A napszakok ciklikus változásának megfigyelése, rajzos napirendkészítés. Rajzos napirend kiegészítése szókártyákkal. Szókártyák csoportosítása napszak, vagy napirend szerint. Eseményképek időrendbe rakása. A gyerekek tervezzék meg egy kedvenc napjukat. Időészlelés fejlesztése játékosan pl. mennyi ideig tudunk fél lábon állni, bírjuk ki levegővétel nélkül, egy perc alatt hányat tudunk szökdelni stb. Szökdelések váltott és páros lábon. Ciklikus változások gyűjtése a természetben. Dallammotívumok ismétlődésének felismerése dalokban. Gyermekdal feldolgozások meghallgatása. A tűz szerepe az ember életében, tablókészítés arról mi mindenre használja az ember a tüzet. Az ember és a tűz kapcsolatának megjelenítése dramatikus eszközökkel. A tűzrakás módja és szabályai. Lehetőség szerint tűzrakás a szabadban. A környezetünkben lévő gyúlékony anyagok összegyűjtése. Egyszerű kísérletek gyertyával. A látottakról rajzos vázlat készítése. Lapviaszból gyertyakészítése. Mécsestartó festése üvegfestékkel. Gyertyával, tűzzel kapcsolatos dalok, versek tanulása, énekelése. A szó hang keresése és kirakása a tanult dalokban. 2008/177. szám Fény-árnyék. Az éjszaka és nappal váltakozása. A pihenés jelentősége az ember életében. Pihenési szokások, relaxációs gyakorlatok. Ellentétpárok gyűjtése. Ellentétes cselekvések, ellentétes hangok (pl. magas és mély, lassú és gyors) kifejezése dramatikus eszközökkel. Tükörképek, tükörmozgások. Tükörképek előállítása kirakással, rajzzal. Játékos páros tornagyakorlatok. Magas-mély hangok megkülönböztetése ismert dalokban, jelölésük vonalközben. Tárgyak felismerése árnyképeik alapján. Árnyjáték. Fekete-fehér vizuális ritmusok kirakása, ragasztása színes papírból. Kombinatorikai játékok. Zöldségek, gyümölcsök vásárlása piacon. Zöldségek, gyümölcsök felismerése látvány, íz, tapintás, szaglás alapján. Zöldségek nevének felismerése csak magánhangzóik (szó, mi hangok hangoztatása alapján) alapján, Gyümölcskompozíció összeállítása, megfestése. Zöldségek, gyümölcsök csoportosítása adott szempont szerint. A gyümölcs részeinek tanulmányozása. Zöldség-, gyümölcssaláta, vagy mandala készítése. Versek tanulása, illusztrálása. Közös étkezés előkészítése. Asztalterítése az általunk festett terítő és készített gyertya felhasználásával. Szalvétahajtogatás. A közösen készített ételek (saláták) elfogyasztása. Könyvtárlátogatás, a kapcsolódó könyvek nézegetése, kikölcsönzése, beszélgetés a könyvekről. Ellentéteket kifejező piktogramok gyűjtése, ilyenek készítése és tervezése. (pl. nappal, éjszaka, sötét, világos, pihenés, szórakozás) A témával kapcsolatos mesék, ismeretterjesztő szövegek olvasása és a hozzájuk kapcsolódó szövegértést fejlesztő feladatok végzése. Filmek, videók megtekintése. Élmények rögzítése rajzos naplókban. Az osztály közös képes könyvének készítése, feliratokkal, kedvencek, versek, dalok, mesék, szövegek beragasztásával. A projekt teljes ideje alatt Megfigyelések végzése és rajzos rögzítése, hogyan viselkednek a növények fény hatására. Fényrelaxációs és vizualizációs gyakorlatok a fénnyel kapcsolatosan. A témához kapcsolódó Képkeresés az interneten tanítói segítséggel. Értékelés: Tanítói: Folyamatos megfigyelés. A csoportok együttműködéseként létrejött produktumok, az együttműködés sikeressége alapján. A tanulók önmagukhoz viszonyított fejlődése. Egyéni alkotások és a megszerzett ismeretek Tanulói: Csoportok és egymás produktumának értékelése, A csoporttagok önértékelése. ÉVFOLYAM VÉGÉN VÁRHATÓ EREDMÉNYEK – Tudnak méréseket végezni, helyesen használják a megtanult mértékegységeket. – Tudják a környezetében előforduló tárgyak méretét saját testükhöz viszonyítani. – Megadott szempontok alapján tudnak csoportosításokat végezni. – Gyakorlatuk van a különböző tárgyak, élőlények, jelenségek elemi szintű összehasonlításában. – Fel tudják sorolni helyes sorrendben a napszakokat, a napokat, a hónapokat és az évszakokat. Ismerik az évszakok időjárását, a természet évszakos változását. – Tudják a tárgy és az anyag fogalmát, ismerik környezetük legfontosabb anyagfajtáit, azok halmazállapotát. – Ismerik az anyagok érzékelhető tulajdonságait. – Értik és használják a helyzetet és helyet meghatározó fogalmakat (előtte, mögötte, mellette, felette, alatta, közötte). – Tudnak tájékozódni időben és térben, pl. a lakóhelyen és annak környékén. – Ismerik az otthon és az iskola között levő legfőbb közlekedési veszélyforrásokat. – Tudják a biztonságos közlekedés legfontosabb szabályait. – Ismerik a lakóhelyük főbb jellegzetességeit, múltját és hagyományát. – Képesek az élőlények főbb jellemzőit megfigyelni, majd elmondani, leírni, lerajzolni. Fel tudják az élőlény jellemző jegyeit sorolni. – Ismerik testük részeit és a helyes test és fogápolást. Tudnak tájékozódni a testükön. – Óvják, védik a természet szépségeit. – Tudják a természetes és a feldolgozott anyagok tulajdonságait a tanult anyagvizsgálati módszerek alkalmazásával (érzékszervi tapasztalás, alakíthatóság) vizsgálni. 2008/177. szám – Tudják a vizsgált anyagok megmunkálásához szükséges eszközök és szerszámok szabályos, balesetmentes használatát. – Megadott műveleti sorrend alapján utánzással egyszerű modelleket tudnak készíteni, építeni térben. – A rajzeszközöket helyesen használják, tudnak körvonalrajzot készíteni az építőelemekről, körvonalrajzot és vázlatrajzot készíteni egyszerű modellekről. – Képesek felismerhető ábrát készíteni. – Alapvető színismerettel rendelkeznek. – Saját élményeiket vizuális eszközökkel meg tudják jeleníteni. – Tudnak egyenletes lüktetéssel és dalritmussal énekelni. – Felismerik a hangok hosszúságát hangzás után és kottaképről. – Tudnak ritmus motívumokat olvasni ritmusnévvel, dalrészleteket ritmizálni, dalrészletek ritmusát hangoztatni, leírni tanítói irányítással. – A 2/4-es ütemfajtát fel tudják ismerni.

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes